cyanic-selkie/wikianc huggingface dataset:
Տրուայի գեղարվեստի և հնագիտության թանգարան
Գեղանկարչություն
Թանգարանում ցուցադրվում են ֆրանսիական, իտալական, ֆլամանդական և հոլանդական նկարներ միջնադարից մինչև 19-րդ դար։ Ֆլամանդական և հոլանդական աշխատանքներից են Բարթոլոմեուս Սփրանգերի, Իոս վան Կլեվի, Մելխիոր դե Հոնդեկուտերի, Յան վան Բիյլերտի նկարները, Ռուբենսին վերագրվող նկարը («Վինով տղամարդը») և Վան Դեյքի արհեստանոցի կտավները։ 17-րդ դարի ֆրանսիական նկարչությունը ներկայացնում են այնպիսի արվեստագետներ, ինչպիսիք են Լյուբեն Բոժենը («Յուպիտերի մանկությունը», այս նկարչի կողմից նկարված հազվագյուտ դիցաբանական թեմաներից մեկը), Պիեռ Մինյարը և նրա եղբայր Նիկոլա Մինյարը, Շարլզ Լեբրեն («Խաչի վեհացում»), Ֆիլիպ դե Շամպանը։ Իտալական գեղանկարչությունը ներկայացված է Ջոտտո, Ջորջիո Վազարի (Խորհրդավոր ընթրիք), Ֆրանչեսկո Ալբանիի, Ջուզեպպե Ռեկոյի, Ջիովանի Բատիստա Կրեսպիի և Բերնարդո Բելոտոյի ստուդիայի ստեղծագործություններով։
18-րդ դարի ֆրանսիական նկարների հավաքածուն ներառում է Անտուան Վատտոյի, Ժան Ժուվենի, Ալեքսանդր-Ֆրանսուա Դեպորտի, Հիացինտ Ռիգոյի, Ֆրանսուա Բուշեի կտավները, Շառլ-Ժոզեֆ Նատուի 20 նկարներից բաղկացած մեծ հավաքածուն Տրուայի շրջանի դղյակների զարդերից, Ժան-Օնորե Ֆրագոնարի, Մորիս Կանտեն դե Լատուրի, Ժոզեֆ-Մարի Վիենի, Ժան-Բապտիստ Գրյոզի, ՅուբերՌոբերտի, Կլոդ Ժոզեֆ Վեռնեի, Էլիզաբեթ Վիժե-Լեբրենի և Ժակ-Լուի Դավիդի կտավներով։ 19-րդ դարը ներկայացված է Անտուան-Ժան Գրոի, Յոհան Հենրիխ Ֆյուսլիի և Թեոդոր Ժերիկոյի ստեղծագործություններով։
Հնագիտական հավաքածու
Թանգարանի հնագիտական հավաքածուները տեղակայված են նախկին աբբայության նկուղներում։ Դրանք ներկայացված են թեմատիկ և ժամանակագրական կարգով և ընդգրկում են նախապատմական ժամանակաշրջանից մինչև Մերովինգների ժամանակաշրջանը։ Ցուցանմուշների թվում են ողորկիչների հավաքածուն, Ապոլլոն Վոպուասոնսկու արձանը և Ֆրանսիայում հայտնաբերված հալո-հռոմեական բրոնզը։ Ներկայացված են նաև հնագիտական գտածոներ Եգիպտոսից, Հունաստանից և Էտրուրիայից։
Քանդակագործություն
Թանգարանի քանդակագործական հավաքածուն ներառում է 17-րդ դարի մեծագույն քանդակագործներից մեկի՝ Ֆրանսուա Ժիրարդոնի, Լուի XIV-ի կիսանդրին։ 19-րդ դարը ներկայացված է պոլիխրոմաքարից թանկարժեք կիսանդրիով, որը պատկերում է Ալժիրցի հրեա կնոջ` Շարլ Կորդիեին։ Տեղացի քանդակագործներից ներկայացված են Ժյուլ Էդուարդ Վալտի աշխատանքները (Օրեստեսը, որին հետապնդում են ֆուրիաները, մոր սպանությունից հետո, Ադամն ու Եվան և այլն)։
Արտաքին հղումներ
Կատեգորիա:Տրուայի թանգարաններ Կատեգորիա:Ֆրանսիայի հնագիտական թանգարաններ Կատեգորիա:Ֆրանսիայի պատկերասրահներ Կատեգորիա:19-րդ դարում հիմնադրված թանգարաններ Կատեգորիա:1792 հիմնադրված թանգարաններ
Ալլակսկայա Սուևա
Ալլակսկայա Սուևա (Аллакская Суева), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Օբ գետի ձախ ափով՝ 3175 կմ հեռավորության վրա։ Գետի երկարությունը 15 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր Կատեգորիա:Օբ գետի վտակներ
Արյունոտ Մերի
Արյունոտ Մերի (Bloody Mary), անգլիական հայտնի ավանդազրույց, ըստ որի եթե մութ սենյակում հայելու առաջ երեք անգամ արտասանեն՝ «Արյունոտ Մերի» անունը, ապա կհայտնվի նրա ուրվականը։ Ըստ ավանդության Արյունոտ Մերիի մասին առասպելները վերագրում են ոչ միայն ուրվականների, այլև վհուկների մասին պատմող առասպելներին ։
Անվան տարատեսակներ
Չնայած նրան, որ «Արյունոտ Մերի» անունը տարածված է անգլերեն լեզվում և ծանոթ է յուրաքանչյուր մարդու, ով տիրապետում է անգլերեն լեզվին, այդ վհուկն ունի տարբեր անուններ։ Տարբեր աղբյուրներում կարելի է հանդիպել հետևյալ անունները՝ Արյունոտ Ոսկորներ, Դժոխքային Մերի, Մերի Ուորտ, Մերի Ուորտինգտոն, Մերի Ուոլես, Մերի Լյու, Մերի Ջեյն, Սալլի, Կետտի, Ագնես, Սև Ագնես, Մադամ Սվարտ (Svart(e) սկանդինավյան լեզուներում ունի «սև» նշանակությունը)։ Ուշագրավ է, որ այդ անվանումներից շատերը հանդիսանում են հայտնի բրիտանական ազգանուններ ։
Ավանդազրույցի ակունքները
Ըստ ավանդության, Արյունոտ Մերիին կապում են Անգլիայի թագուհի Մարիայի հետ, որը նույնպես ունեցել է Արյունոտ Մարիա կամ Արյունոտ Մերի կեղծանունը, իր դաժան վարվելակերպի պատճառով։ Իր կառավարման ընթացքում Մարիան մի քանի անգամ վիժել է և ունեցել է կեղծ հղիություններ ։ Դա էր պատճառը, որ որոշ անգլիացի բանահավաքներ եկել են այն եզրակացության, որ «Արյունոտ Մերիի» և նրա երեխաներ առևանգելու «սովորությունը» մարմնավորում է թագուհուն, որը երեխաների կորուստից խելագարվել է ։
Բացի սարսափի դեր կատարելը, Մերիի մասին ավանդությունը հաճախ սիրելիին գտնելու անգլիական գուշակությունների մաս է կազմում, որը մեծ մասամբ կատարվում է Հելոուինի ժամանակ։ Համաձայն ավանդության, երիտասարդ աղջիկները մութ տանը պետք է շրջված բարձրանան սանդուղքով և մոմը պտտեցնեն հայելու առաջ։ Այնուհետև նրանք պետք է փորձեն հայելու մեջ տեսնել իրենց փեսացուին։ Բայց հնարավոր էր, որ աղջիկը հայելու մեջ կմախք տեսներ, ինչը կնշանակեր, որ նա պիտի մահանար մինչև հարսանիք ։
Վիտալինա Բացարաշկինա
Վիտալինա Իգորևնա Բացարաշկինա  (Виталина Игоревна Бацарашкина, ), ռուս մարզուհի (գնդակային հրաձգություն), Տոկիոյի 2020 թվականի Օլիմպիական խաղերի կրկնակի չեմպիոն օդամղիչ ատրճանակի հրաձգությունում (10 մ և 25 մ), 2016 թվականի Օլիմպիական խաղերի արծաթե մեդալակիր (օդամղիչ ատրճանակ), 2018 թվականի աշխարհի չեմպիոն խառը թիմային մրցումներում, Ռուսաստանի սպորտի վաստակավոր վարպետ ։
Կարիերայի սկիզբ
Վաղ տարիքում պապի հետ որսի է գնացել, 10 տարեկանում սովորել է կրակել հրացանից, սակայն, ի վերջո, իր հետագա մասնագիտական կարիերայի ընթացքում նախընտրել է ատրճանակները։ Սկսել է մասնագիտորեն զբաղվել հրաձգությամբ 12 տարեկանում ։ Մարզվում է Նատալյա Իվանովնա Կուդրինայի գլխավորությամբ ։
Միջազգային մրցումներ
Միջազգային մրցաշարերում Վիտալինա Բացարաշկինան հանդես է գալիս 10 մ մրցատարածությունում օդամղիչ ատրճանակից (AP40) հրաձգությամբ և 25 մ մրցատարածությունում ատրճանակից (SP) հրաձգությամբ։ Վիտալինա Բացարաշկինան առաջին խոշոր միջազգային հաջողությանը հասել է 2014 թվականին Մոսկվայում կայացած Եվրոպայի պատանիների առաջնությունում, որտեղ 10 մետր մրցատարածությունում օդամղիչ ատրճանակից կրակահերթում գրավել է երրորդ տեղը՝ եզրափակչում հավաքելով 179,2 միավոր։ Նույն թվականին նա հանդես է եկել Գրանադայում ընթացող պատանիների աշխարհի առաջնությունում, որտեղ 198,2 միավորով զբաղեցրել է 10-րդ տեղը։ 2015 թվականին Զուլայում ընթացող աշխարհի պատանեկան գավաթի խաղարկությունում Վիտալինա Բացարաշկինան 10 մետր հրաձգությունում զբաղեցրել է առաջին տեղը՝ եզրափակչում հավաքելով 200,2 միավոր, իսկ 25 մետր հրաձգության մեջ զբաղեցրել է 2-րդ տեղը՝ եզրափակչում հավաքելով մեկ միավոր։ Նույն թվականին Մարիբորի երիտասարդների Եվրոպայի առաջնությունում Վիտալինա Բացարաշկինան ատրճանակից 25 մետր հեռավորությամբ կրակահերթում գրավել է առաջին տեղը՝ եզրափակչում հավաքելով 7 միավոր։ Այնուհետև Գաբալայում անցկացված աշխարհի գավաթի խաղարկության էտապում զբաղեցրել է երկրորդ տեղը 25 մ մրցատարածությունում՝ եզրափակչում վաստակելով մեկ միավոր ։
2018 թվականին Վիտալինա Բացարաշկինան Արտյոմ Չերնոուսովի հետ զուգախաղում նվաճել է աշխարհի առաջնության ոսկե մեդալը խառը թիմային մրցումներում ։
2021 թվականի հունիսի 1-ին մարզուհին 25 մետր մրցատարածությունում նվաճել է Եվրոպայի առաջնության բրոնզե մեդալ ։
Օլիմպիական ելույթներ
2016 թվականի օգոստոսի 7-ին Ռիո դե Ժանեյրոյում կայացած խաղերում անսպասելիորեն անցել է որակավորումը՝ 400 միավորից վաստակելով 390-ը և իրեն հաջորդողներին գերազանցելով 3 միավորով։ Եզրափակչում Վիտալինան նախավերջին սերիայում կարողացել է միավոր վաստակել հույն Աննա Կորակակայի հետ մրցությունում և ապահովել արծաթե մեդալ։ 2 կրակոցներից կազմված վերջին դրվագից առաջ առաջ Բացարաշկինան 2 միավորով հետ էր մնում չինուհի Չժան Մենսյուեից և արդյունքում հավաքել է 2,3 միավոր պակաս՝ 197,1 միավոր։ Ռիո-2016-ի խաղերից առաջ Բացարաշկինան աշխարհի գավաթի 10-րդ փուլում ոչ մի անգամ չի հայտնվել 10-րդ հորիզոնականում և 72-րդ տեղն Է զբաղեցրել համաշխարհային դասակարգման աղյուսակում.
2021 թվականի հուլիսի 27-ին Տոկիոյի Օլիմպիական խաղերում արծաթե մեդալ է նվաճել Արտյոմ Չերնոուսովի հետ զուգախաղում (10 մետր, օդամղիչ ատրճանակ, միքստ)։
2021 թվականի հուլիսի 30-ին Տոկիոյի Օլիմպիական խաղերում դարձել է կրկնակի օլիմպիական չեմպիոն՝ 25 մետր մրցատարածությունում ատրճանակից կրակելով։
Մարզուհին երկրորդ տեղն է զբաղեցրել Օլիմպիական խաղերում ամենաշատ հիշատակվող ռուս մրցանակակիրների ցանկում ։
Անձնական կյանք
Տոկիոյի Օլիմպիական խաղերի ժամանակ մարզուհին խոսել է առաջիկա հարսանիքի մասին։ Նրա ապագա ամուսինը Իվան Իլինիխն է, որը նույնպես մարզիկ (հրաձգություն, հրացան)։ Զույգը ծանոթ է 2014 թվականից ։
Արտաքին հղումներ
Կատեգորիա:Ռուս օլիմպիական չեմպիոններ Կատեգորիա:2020 թվականի Ամառային օլիմպիական խաղերի չեմպիոններ Կատեգորիա:2016 թվականի Ամառային օլիմպիական խաղերի արծաթե մեդալակիրներ Կատեգորիա:2020 թվականի Ամառային օլիմպիական խաղերի արծաթե մեդալակիրներ Կատեգորիա:Ռուս մարզիկներ Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուսաստանի սպորտի վաստակավոր վարպետներ
Բուրյակի
Բուրյակի (Буряки), գյուղ Ուկրաինայի Ժիտոմիրի մարզի Բերդիչևի շրջանում։ Հիմնադրվել է 1776 թվականին։
2001 թվականի տվյալներով Բուրյակի գյուղում բնակվում էր 501 մարդ։ Բնակավայրը զբաղեցնում է 2,35 կմ² տարածք։ Բնակչության խտությունը կազմում էր 213,19 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Բերդիչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1776 թվականին հիմնադրված բնակավայրեր
(9074) Յոշուկոյոշիդա
(9074) Յոշուկոյոշիդա (Yosukeyoshida), աստերոիդ աստերոիդների հիմնական գոտում։ Հայտնաբերվել է 1994 թվականի մարտի 31-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,370037 ա. մ., առավելագույնը մոտենում է 1,9144 ա. մ. հեռավորության վրա և հեռանում 2,8256 ա. մ. ։ Արեգակի շուրջ մեկ ամբողջական պտույտ է կատարում 1332,7 երկրային օրվա ընթացքում, իր ուղեծրով շարժվելով միջինում 0,270129 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,69° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ազգային Մատենադարան
«Ազգային Մատենադարան», Վիեննայի Մխիթարյան միաբանության հայագիտական հրատարակությունների մատենաշար։ Լույս է տեսնում 1890 թվականից։ «Ազգային Մատենադարանը» ընդգրկում է հայագիտության ամենատարբեր բնագավառների վերաբերյալ արժեքավոր ուսումնասիրություններ և փաստական հարուստ նյութեր։
Հրատարակված աշխատություններ
Հրատարակված աշխատությունները մեծ մասամբ նախապես տպագրվել են «Հանդես ամսօրյա»-ում։ «Ազգային մատենադարան»-ի հատորները թվահամարված են հայերեն այբուբենով։
«Ազգային մատենադառանը»-ի 211-րդ հատորը լույս է տեսել 1970 թվականին։ Բացի Վիեննայի Մխիթարյաններից (Հ. Տաշյան, Գ. Մենեվիշյան, Ղ. Հովնանյան, Գ. Գալեմքյարյան, Ն. Ակինյան, Հ. Ոսկյան և ուրիշներ) «Ազգային մատենադարանը»-ին մասնակցել են հայ և օտարազգի բազմաթիվ այլ գիտնականներ (Գ. Խալաթյան, Ն. Ադոնց, Բ. Կյուլեսերյան, Ա. Սարուխան, Գ. Տեր-Մկրտչյան, Հ. Աճառյան, Խ. Սամվելյան, Հ. Մանանդյան, Թ. Ավդալբեգյան, Ն. Մառ, Ա. Կարիեր, Հ. Հյուբշման, Հ. Մարկվարտ, Հ. Գելցեր, Հ. Պեդերսըն և ուրիշներ)։
Կատեգորիա:Հայկական հայագիտական պարբերականներ
Գայ
Հայկ «Գայ» Բժշկյան(ց), հայկական 6-րդ կամավորական գնդի հրամանատար, ԽՍՀՄ ԶՈՒ հայազգի հրամանատար, Ռուսաստանի քաղաքացիական պատերազմի հերոս, սովետա-լեհական պատերազմի մասնակից, Հայաստանի ժողկոմ (1922 թվականին), կորպուսի հրամանատար (1935 թվական, հիմա՝ գեներալ-գնդապետ), պրոֆեսոր (1933 թվականից), ԽՄԿԿ անդամ (1918 թվականից)։ Իր դիվիզիայի կարմիրբանակայինները դժվարանում էին արտասանել նրա Հայկ անունը և Բժշկյանց ազգանունը, և խնդրել են իրենց հրամանատարին դիմելու նրան Գայ մականունով, որն ավելի հեշտ էր արտասանվում ։
Կենսագրություն
Ծնվել է 1887 թվականի փետրվար 6-ին Իրանի Թավրիզ քաղաքում, ուսուցչի ընտանիքում։ Նախնական կրթությունը ստացել է տեղի հայկական՝ Արամյան դպրոցում, որտեղ ուսուցչություն էր անում իր հայրը՝ Դիմիտրի Կարապետովիչը։ Այնուհետև ընդունվել է Թիֆլիսի Ներսիսյան դպրոցը, սակայն չի ավարտել. հեռացվել է դպրոցից ուսանողական շարժումներին մասնակցելու պատճառով 1901 թվականին Թիֆլիսի Ներսիսյան դպրոցից հեռացվելու պատճառով։ Հետագայում ստացել է զինվորական բարձրագույն կրթություն։ 1903-1918 թվականներին եղել է ՍԴ Հնչակյան կուսակցության անդամ։ Հեղափոխական գործունեություն է ծավալել Թիֆլիսում, Բաքվում։ 1911 թվականին երկու անգամ ձերբակալվել է ցարական ժանդարմերիայի կողմից, աքսորվել Աստրախանի նահանգ (1912-1913 թվականներ)։ Առաջին համաշխարհային պատերազմի ժամանակ եղել է հայկական 6-րդ կամավորական գնդի հեծելազորային վաշտի հրամանատար, ապա՝ 6-րդ կամավորական գնդի հրամանատարը և մասնակցել կովկասյան ռազմաճակատում թուրքական զավթիչների դեմ մարտական գործողություններին։
Ռուսաստանի քաղաքացիական կռիվներում (1918-1920 թվականներ)
Դառնալով կոմունիստ, մասնակցել է Հոկտեմբերյան հեղափոխությանը։ 1917 թվականի նոյեմբերին կազմավորել է կարմիր գվարդիայի ջոկատ, կռվել Բուխարայի էմիրի զորքերի դեմ։ Գայի զորավարական տաղանդը դրսևորվել է հատկապես Ռուսաստանում ծավալված քաղաքացիական կռիվներում (1918-1920 թվականներ)։ 1918 թվականի մարտին Օրենբուրգի ճակատում իր ջոկատով կռվել է սպիտակ չեխերի, Դուտովի զորքերի դեմ։ 1918 թվականի հուլիսից՝ Սենգիլեյ-Ստավրոպոլյան ռազմաճակատի հրամանատարի տեղակալն էր, ապա՝ Սիմբիրսկի համահավաք դիվիզիայի պետը։ Նրա գլխավորած դիվիզիան ազատագրել է Սիմբիրսկը, Սիզրանը, Վոլգայի Ստավրոպոլը, Սամարան, Սենգիլեյը, Բուզուլուկը։ 1918 թվականի դեկտեմբերի 26-ին Գայը նշանակվել է Արևելյան ռազմաճակատի առաջին բանակի հրամանատար, Ուրալի, Անդուրալի և Պովոլժիեի շրջաններում մասնակցել է Կոլչակի ղեկավարած սպիտակգվարդիականների դեմ մարտական գործողություններին, Օրենբուրգի, Ուֆայի և Օմսկի պաշտպանությանը։ 1919 թվականի օգոստոս-սեպտեմբերին Հարավային ռազմաճակատում՝ 42-րդ հրաձգային դիվիզիայի, սեպտեմբերից՝ Կովկասյան ռազմաճակատում 1-ին Կովկասյան հեծյալ դիվիզիայի, 1920 թվականի մարտից՝ 2-րդ Կովկասյան հեծյալ կորպուսի հրամանատարն էր։ Սպիտակ լեհերից ազատագրել է Լիտվայի և Բելառուսիայի բազմաթիվ բնակավայրեր։ Ապահովելով 4-րդ բանակի նահանջը՝ Գայի կորպուսը ներկալվել է Արևելյան Գերմանիայում, բայց 1920 թվականի դեկտեմբերին խորհրդային կառավարության ձեռնարկած միջոցառումների շնորհիվ վերադարձվել է Խորհրդային Ռուսաստան։
Կյանքը 1922-1937 թվականներին
1922-1923 թվականներին եղել է ՀԽՍՀ ռազմական գործերի Ժողկոմ, ՀԽՍՀ ռազմական կոմիսար։ Եռանդուն գործունեություն է ծավալել Հայկական միացյալ ռազմական դպրոցում և Հայկական առանձին լեռնահրաձգային դիվիզիայում։ 1923 թվականի մայիսին նշանակվել է Սամարյան 7-րդ հեծյալ դիվիզիայի հրամանատար։ 1924 թվականի հոկտեմբերին նշանակվել է այդ դիվիզիայի հիման վրա կազմված 3-րդ հեծյալ կորպուսի հրամանատար։ 1927 թվականին Գայն ավարտել է Ֆրունզեի անվան ռազմական ակադեմիան։ 1927-1932 թվականներին Ֆրունզեի անվան ռազմական ակադեմիայում եղել է ռազմական արվեստի պատմության ամբիոնի վարիչ։ 1932 թվականին նշանակվել է ամբիոնի վարիչ Ն. Ժուկովսկու անվան ռազմաօդային ակադեմիայում։ Գայը եղել է Սիմբիրսկի, Սամարայի, Օրենբուրգի, հեղկոմների, Սամարայի նահանգային գործկոմի նախագահության անդամ, ընտրվել է Հայաստանի, Անդրֆեդերացիայի, Բելառուսիայի Կենտրոնական գործադիր կոմիտեների անդամ։ Գայը ռազմական արվեստի տեսաբան էր, ռազմագիտական աշխատությունների հեղինակ ։
Մահն ու անմահությունը
1935 թվականի հունիս 3-ին ձերբակալվել է «հակասովետական ահաբեկչական կազմակերպությանը անդամակցելու» մեղադրանքով, (պրոլետարական ծագման կարմիր հրամանատարի ձերբակալման առաջին դեպքը Խորհրդային Միությունում)։ 1937 թվականի դեկտեմբեր 11-ին ԽՍՀՄ Գերագույն Դատարանի ռազմական տրիբունալի որոշմամբ մեղավոր է ճանաչվել և նույն օրը գնդակահարվել։ 1956 թվականի հունվարի 21-ին հետմահու արդարացվել է։ Գայի և նրա Երկաթյա դիվիզիայի մարտիկների հիշատակին հուշարձան է կանգնեցված Ուլյանովսկում։ Խորհրդային Հայաստանում նրա անունով էին կոչվում Երևանի թիվ 129 միջնակարգ դպրոցը և սպայի տունը։ Նրա անունով է կոչվում Էջմիածնի տարածաշրջանի խոշոր գյուղերից մեկը (նախկին անվանումը՝ Ներքին Խաթունարխ)։ Գայի արձանը կանգնեցված է Երևանի Նոր Նորք թաղամասում։ Նրա մասին գրվել են պատմագիտական և գեղարվեստական գրքեր, ստեղծվել փաստագրական և գեղարվեստական ֆիլմեր։
Ծանոթագրություն
Կատեգորիա:Խորհրդային ռազմական գործիչներ Կատեգորիա:Հայ գեներալներ Կատեգորիա:Ստալինյան բռնաճնշումների հայ զոհեր Կատեգորիա:Ռազմական կեղծանուններ Կատեգորիա:Առաջին համաշխարհային պատերազմին մասնակցած հայեր Կատեգորիա:Հայ աթեիստներ Կատեգորիա:Հայ հեղափոխականներ Կատեգորիա:Հայ քաղաքական գործիչներ Կատեգորիա:Ստալինյան բռնաճնշումների զոհեր Ռուսաստանում Կատեգորիա:Խորհրդային հուշագիրներ
Գեոդեզիկ էֆեկտ
Գեոդեզիկ էֆեկտ (նաև՝ գեոդեզիկ պրեցեսիա, դե Սիտերի պրեցեսիա կամ դե Սիտերի էֆեկտ), կորացած տարածաժամանակում շարժվող պտտվող մարմնի առանցքի ուղղության փոփոխությանը էֆեկտը, որը կանխատեսվում է հարաբերականության ընդհանուր տեսությամբ։ Երկիր֊Լուսին համակարգի շարժումը ուղղելու համանման մոդել է առաջարկել Վիլհելմ դե Սիտերը 1916 թվականին։ 1918 թվականին դե Սիտերի աշխատանքը ընդլայնել են Յան Սխոուտենը, իսկ 1920֊ին՝ Ադրիան Ֆոկերը ։ Էֆեկտը կիրառելի է նաև աստղագիտական մարմնի որոշակի պրեցեսիայի նկատմամբ, որը համարժեք է Լապլաս֊Լունգե֊Լենցի վեկտորին ։
Գեոդեզիկ էֆեկտ տերմինը երկու թեթևակի տարբեր իմաստ ունի, քանի որ շարժվող մարմինը կարող է պտտվել կամ չպտտվել։ Չպտտվող մարմինները շարժվում են գեոդեզիկ գծերով, մինչդեռ պտտվող մարմինները շարժվում են թեթևակի տարբեր ուղեծրերով ։
Դե Սիտերի պրեցեսիայի և Լենսե֊Թիրինգի պրեցեսիայի տարբերությունն այն է, որ դե Սիտերի էֆեկտի պատճառը կենտրոնական զանգվածի երկարությունն է, մինչդեռ Լենսե֊Թիրինգի պրեցեսիան կենտրոնական զանգվածի պտույտի պատճառով է։ Արդյունարար պրեցեսիան հաշվարկվում է՝ միավորելով դե իտերի պրեցեսիան և Լենսե֊Թիրինգի պրեցեսիան։
Փորձնական հաստատում
Գեոդեզիկ էֆեկտը 0,5%֊ից մեծ ճշտությամբ հաստատվել է Gravity Probe B փորձով, որը չափում էր գիրոսկոպի առանցքի պտույտի թեքվածությունը Երկրի ուղեծրում ։ Առաջին արդյունքները հրապարակվեցին 2007 թվականի ապրիլի 14-ին Ամերիկայի ֆիզիկոսների միության հանդիպման ժամանակ ։
Բանաձևեր
Արտածելու համար պրեցեսիայի բանաձևը, ենթադրենք, որ համակարգը գտնվում է պտտվող Շվարցշիլդի չափականությունում։ Չպտտվող չափականությունը
է, որտեղ c = G = 1։
\omega անկյունային արագությամբ պտտվող կոորդինատական համակարգը, ինչպիսին արբանյակն է շրջանագծային ուղեծրում, θ = π/2 հարթության մեջ գտնվում է դադարի վիճակում։ Դրանից ելնելով կստանանք
Այս կոորդինատական համակարգում r շառավղային կոորդինատ ունեցող դիտորդը r֊ում գտնվող վեկտորը տեսնում է ω անկյունային արագությամբ պտտվող։ r֊ից տարբեր արժեքի դեպքում դիտորդը պտույտը տեսնում է այլ արագությամբ, ինչը պայմանավորված է ժամանակի ռելյատիվիստական դանդաղումով։ Շվարցշիլդի չափականությունը փոխակերպելով պտտվող համակարգի և ենթադրելով, որ \theta֊ն հաստատուն է, կստանանք
որտեղ ։ θ = π/2 հարթության մեջ պտտվող մարմնի համար կունենանք β = 1, իսկ մարմնի համաշխարհային գիծը ամբողջ ընթացքում կունենա հաստատուն տարածական կոորդինատներ։ Չափականությունը կանոնիկ ձևով՝
Այս կանոնիկ ձևից կարող ենք հեշտությամբ որոշել գիրոսկոպի պտտման արագությունը սեփական ժամանակում․
որտեղ վերջին հավասարությունը ճիշտ է միայն ազատ անկում կատարող դիտորդի դեպքում, որի համար արագացում չկա, ուստի ։ Դրանից ստանում ենք
Այս հավասարումը լուծելով ω֊ի համար, կստանանք
Սա հիմնական Կեպլերի պարբերությունների օրենքն է, որը ռելյատիվիստորեն ճշգրիտ է, եթե արտահայտված է տրված պտտվող կոորդինատական համակարգի t ժամանակային կոորդինատի տերմիններով։ Պտտվող հաշվարկման համակարգում արբանյակը դադարի վիճակում է, բայց արբանյակի վրա գտնվող դիտորդը տեսնում է, որ գիրոսկոպի անկյունային մոմենտի վեկտորը պտտվում է ω արագությամբ։ Դիտորդը նաև տեսնում է, որ հեռավոր աստղերը պտտվում են, բայց նրանց պտույտի արագությունը մի թեթև տարբերվում է ժամանակի հապաղման պատճառով։ Եթե գիրոսկոպի սեփական ժամանակը τ է, ապա
−2m/r տերմինը ներկայացվում է որպես գրավիտացիոն ժամանակի դանդաղում, մինչդեռ հավելյալ −m/r֊ը հաշվարկման Դիցուք α'֊ն պտտվող համակարգի կուտակվող պրեցեսիան է։ Քանի որ, պրեցեսիան հեռավոր աստղերի նկատմամբ հարաբերական ուղեծրի հանդեպ կտրվի
Արտահայտությամբ։ Առաջին աստիճանի Թեյլորի շարքի միջոցով կստանանք
Թոմասի պրեցեսիա
Դե Սիտերի էֆեկտը միավորելով գրավիտացիայով կորացած տարածաժամանակի պատճառով առաջացած երկրաչափական էֆեկտին՝ կստանանք Թոմասի պրեցեսիան։ Հեղինակներից մեկը նկարագորում է այդպես, բայց մյուսները պնդում ե, որ «Թոմասի պրեցեսիան ի հայտ է գալիս Երկրի մակերևույթին գտնվող գիրոսկոպի համար․․․ բայց ոչ ազատ շարժվող արբանյակում գտնվող գիրոսկոպի համար» ։ Բերված առաջին մեկնաբանությանը ներկայացվող առարկությունն այն է, որ պահանջվող Թոմասի պրեցեսիան սխալ նշանով է։
Արտաքին հղումներ
Կատեգորիա:Հարաբերականության ընդհանուր տեսություն
Կարակուզուլու
Կարակուզուլու, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ապպելի ռեակցիա
Ապպելի ռեակցիա, օրգանական ռեակցիա է, որով սպիրտներից ստացվում են ալկիլքլորիդներ` օգտագործելով տրիֆենիլֆոսֆին և տետրաքլորածխածին։ 1970-ական թվականներին այն սկսվել է օգտագործվել արդյունաբերության մեջ։ Այս ռեակցիան հայտնաբերել է գերմանացի քիմիկոս Ռոլֆ Ապպելը ։
Բունիկաուր
Բունիկաուր (ბუნიკაური), գյուղ Վրաստանում։ Գտնվում է Իմերեթի մարզի Ճիաթուրայի շրջանում ։
Դիրք
Գյուղը գտնվում է ծովի մակարդակից 760 մետր բարձրության վրա։ Շրջկենտրոն Ճիաթուրայից հեռու է 9 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 61 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ճիաթուրայի շրջան
Պիիկվա
Պիիկվա (Põikva), գյուղ Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղում բնակվում էր 88 մարդ։
Արտաքին հղումներ
Կատեգորիա:Էստոնիայի Յարվամաա նահանգի Տյուռի շրջանի բնակավայրեր Կատեգորիա:Էստոնիայի գյուղեր
Ընտիր (կոնյակ)
Ընտիր տեսակավոր կոնյակ։ Մշակվում է 1936-ից, Երևանի կոնյակի գործարանում։
Նկարագիր
Թնդությունը 42 ծավ. % է, շաքարայնությունը՝ 1,2%: Ունի վանիլի երանգ, ոսկեգույն է՝ փայլով։ Հնացման ընդհանուր ժամկետը 6 տարի։ Համամիութենական և միջազգային մրցույթներում «Ընտիր»-ին շնորհվել է 3 ոսկե մեդալ։
Կատեգորիա:Կոնյակ
Աստերոիդների ցանկ (96101-96200)
Աստերոիդների ցանկ (96001-96100) * Աստերոիդների ցանկ * Աստերոիդների ցանկ (96201-96300)
Վկա (իրավունք)
Վկա, անձ, որը նախաքննության մարմինների կամ դատարանի կանչով ցուցմունք է տալիս քրեական կամ քաղաքացիական գործի վերաբերյալ իրեն հայտնի փաստերի մասին։ Քրեական դատավարությունում վկան կարող է հարցաքննվել ապացուցման ենթակա ամեն մի հանգամանքի, այդ թվում՝ մեղադրյալի անձնավորությունը բնութագրող փաստերի և հարցաքննվողի ու մեղադրյալի փոխհարաբերությունների մասին։ Քաղաքացիական դատավարությունում վկայությունը թույլատրվում է բոլոր դեպքերում, բացառությամբ այն դեպքի, երբ պահանջվում է ներկայացնել գրավոր ապացույցներ (տան առուծախ, կտակ, հիսուն ռուբլուց ավելի փոխառության գործարքներ և այլն)։ Վկայություն տալը խորհրդային յուրաքանչյուր քաղաքացու պարտքն է։ Վկայության չներկայացող անձը կարող է տուգանվել կամ բերման ենթարկվել։ Ակնհայտ սուտ ցուցմունք տալու, ցուցմունք տալուց հրաժարվելու կամ վկայությունից խուսափելու համար վկան կարող է ենթարկվել քրեական պատասխանատվության։ Քաղաքացիական դատավարությունում վկա լինել չեն կարող ներկայացուցիչները, քրեական դատավարությունում՝ պաշտպանը (այն հանգամանքների վերաբերյալ, որոնք նրանց հայտնի են դարձել ներկայացուցչի կամ պաշտպանի պարտականություններ կա տարելու կապակցությամբ)։ Բացի այդ վկան չեն կարող լինել նաև նրանք, որոնք հոգեկան կամ ֆիզիկական պակասությունների պատճառով ի վիճակի չեն ճիշտ ընկալել գործի հանգամանքները և դրանց մասին ճիշտ ցուցմունք տալ։ Որպես վկա չի կարող հարցաքննվել նաև մեղադրյալը այն արարքների վերաբերյալ, որոնց կատարման մեջ մեղադրվում են ինքն ու նրա հանցակիցները։ Վկան իրավունք ունի ցուցմունք տալ իրեն հայտնի տվյալների մասին, ուղղումներ, լրացումներ կատարել ցուցմունքում, բողոքարկել քննիչի գործողությունները ևն։ Պահպանվում է որպես վկա կանչված քաղաքացու միջին աշխատավարձը, բացի այդ, վճարվում են նրա ճանապարհածախսը, հյուրանոցում բնակվելու և այլ ծախսերը։
Կատեգորիա:Դատավարական իրավունք Կատեգորիա:Իրավաբանական հոգեբանություն
Չյոբինկա
Չյոբինկա (Чёбинка), գետ Ռուսաստանում, հոսում է Կարելական ինքնավար հանրապետությունում և Կոնդոպոժսկի շրջանում։ Անցնում է Կոլա մայրուղով։ Գետաբերանը տեղակայված է Ունիցա գետի ձախ ափին՝ 26 կմ հեռավորության վրա։ Գետի երկարությունը 16 կմ է, ավազանի տարածքը 141 կմ2։
Աջ վտակ՝ Տոգորուչեյ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Օնեժի լիճ, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Չերնոգլազովկա (գյուղ, Կոզելշչինայի շրջան)
Չերնոգլազովկա (Чорноглазівка), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Չերնոգլազովկա գյուղում բնակվում էր 24 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կոզելշչինայի շրջանի բնակավայրեր Կատեգորիա:Ուկրաինայի գյուղեր
Ուրազբաևո (գյուղ, Իշիմբայսկի շրջան)
Ուրազբաևո (Уразбаево, Ураҙбай), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իշիմբայսկի շրջանի բնակավայրեր
Կարա-կույու
Կարա-կույու, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ընտրունիներ
Ընտրունիներ, Ընտրունիք, հայ իշխանական տոհմ։
Հիշվում են 774– 775-ին արաբական խալիֆայության դեմ հայերի պատերազմի ժամանակ։ 775-ին Արճեշի ճակատամարտում զոհված չորս իշխաններից երեքը Ընտրունիներից էին։ Հիշատակվում են նաև IX–X դդ.: Թովմա Արծրունին վկայում է, որ Ընտրունյաց Արտավազդը, Վահրամը, «եօթն հարազատօք և զօրոք իւրեանց» օգնել են արաբական տիրապետության դեմ պայքարող Հայոց իշխան Բագրատ Բագրատունուն։ Բուղայի դեմ կռիվներում Վասպուրականի իշխան Գուրգեն Արծրունու բանակում Ընտրունիներից նշանավորվել են Գեորգ և Հիսե իշխանները։ Ղ. Ինճիճյանը իրավացիորեն Ընտրունիներին համարում է Տրունիներ կամ Տքրունիք նախարարական հնագույն տոհմի շառավիղը։
Կատեգորիա:Հայկական իշխանական տներ
Գալչին (գյուղ, Բերդիչևի շրջան)
Գալչին (Гальчин), գյուղ Ուկրաինայի Ժիտոմիրի մարզի Բերդիչևի շրջանում։ Հիմնադրվել է 1605 թվականին։
2001 թվականի տվյալներով Գալչին գյուղում բնակվում էր 310 մարդ։ Բնակավայրը զբաղեցնում է 1,92 կմ² տարածք։ Բնակչության խտությունը կազմում էր 161,46 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Բերդիչևի շրջանի բնակավայրեր Կատեգորիա:Ուկրաինայի գյուղեր Կատեգորիա:1605 թվականին հիմնադրված բնակավայրեր
Պերսես (տիտան)
Պերսես, Պերս, Պերսիս (Πέρσης), հին հունական դիցաբանության մեջ հանդիսանում է Կրտսեր տիտան։ Կրիոսի և Էվրիբեի որդին է։ Աստերիայի ամուսինն է, Հեկատեի հայրը։ Մարմնավորում է ոչնչացում, ավերում։
Աղբյուրներ
Կատեգորիա:Հին հունական աստվածներ Կատեգորիա:Աստվածներ այբբենական կարգով Կատեգորիա:Տիտաններ և տիտանուհիներ
Քաղաքներ (խաղ)
Քաղաքներ (խաղ), խաղ մի քանի (երկու կամ ավելի) մարդկանց համար, որում յուրաքանչյուր մասնակից իր հերթին ասում է իրական, գոյություն ունեցող քաղաք ցանկացած վայրից, անվանումը սկսվում է այն տառից, որով վերջանացել է նախորդ մասնակցի ասած անվանումը ։
Խաղի կանոններ և բացառություններ
Խաղը ձևականաորեն ավարտվում է, երբ հաջորդ մասնակիցը չի կարողանում անվանել նոր քաղաք, բայց երկարաժամկետ և միալար խաղի պրոցեսի դեպքում խաղը վերջանում է ոչ-ոքի։ Խաղի կանոնները կարող են տարբերվել։ Եթե մեկ մասնակից չի կարողանում հիշել քաղաք, ապա հաջորդը պետք է հիշի այդ իսկ տառով, միայն այդ ժամանակ նա կհաղթի, իսկ ուրիշը կպարտվի։ Այլ կերպ առաջին մասնակիցը նորից վերհիշում է քաղաք, բայց արդեն նախավեջին տառով, կամ կախված նախապես որոշված կանոններից, հայտարարվում է ոչ ոքի։
3-և ավելի մասնակից ունեցող խաղի դեպքում, եթե մասնակիցներից մեկը չի հիշում քաղաքի անվանում, ապա նա դուրս է մնում, և խաղը ընթանում է մնացած մասնակիցների միջև, քանի չի ընտրվել հաղթող։ Կամ ավելի հազվադեպ հանդիպող կանոն է, նա ով առաջինը չի ասի քաղաք, այդտեղ համարվում է պարտվող, իսկ մնացածը հաղթողներ։ Նմանատիպ նրբություններով խաղը պետք է ունենա նախնական պայմանավորվածություն մասնակիցների միջև։
Խաղի օրինակ։
և այլն։
Չնայած խաղը կոչվում է «Քաղաքներ», մասնակիցները գործնականում հաճախ անվանում են և այլ բնակավայրի անվանումով՝ (գյուղ, ավան և այլն), կարող են օգտագործվել նաև բոլորին հայտնի անուններ, որոնց կրող քաղաքները հնարավոր է այլևս չկան (օրինակ հայերի դեպքում Դվին) համաձայությամբ թույլատրված և հայտնի (օրինակ, Բորոդինոն)։ Խաղը հաճախ ունի տարածաշրջանային բնույթ։ Ռյազանի շրջանի խաղացողները լավ գիտեն Պրեմի շրջանի Շացք քաղաքին՝ Բրեզնիկի և այլն։
Համենայն դեպս շատ մասնակիցներ չգիտեն անծանոթ քաղաքների անուներ, օրինակ Ադդիս-Աբաբա (Եթովպիայի մայրաքաղաք) կամ Մոնտեվիդեո (Ուրուգվայի մայրաքաղաք), ինչը կարող է անհամաձայնություն առաջացնել խաղի ընթացքում։
Ոչ լիարժեք պարզաբանված լեզվաբանական պատճառներով աշխարհի շատ քաղաքների անվանումները սկսվում կամ ավարտվում են «Ա» տառով, այդ պատճառով մենք կարող ենք ենթադրել, որ խաղը հաղթում է, տվյալ տառով շատ քաղաքների անվանումներ իմացողը (Անապա, Ալուստա, Ադելիադա և այլն)։
Արտաքին հղում
Կատեգորիա:Խաղեր
Պեյշի (Տոկանտինս)
Պեյշի (Տոկանտինս) (Peixe), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Գուրուպի գավառի կազմի մեջ։ Բնակչությունը կազմում է 8677 մարդ՝ 2006 թվականի տվյալներով։ Գրավում է 5 291,182 կմ2 տարածք։ Բնակչության խտությունը՝ 1,6 մարդ/կմ²։
Քաղաքի տոնը նշվում է հունիսի 20-ին։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
Հին սալորենի
«Հին սալորենի» (老梅図襖), 1646 թվականին շարժական դռների վրա ճապոնացի նկարիչ Կանո Սանսեցուի ստեղծած նախշազարդում։ Նկարի ստեղծման համար հեղինակն օգտագործել է թանաք, ներկ, ոսկեթել և թուղթ։ 1975 թվականից աշխատանքը գտնվում է Նյու Յորքի Մետրոպոլիտեն թանգարանի հավաքածուում ։
Նկարում պատկերված է ճապոնական հին սալորենու կորացած սև բունը՝ ոլորուն ճյուղերով շուրջ 4 մետր երկարությամբ տարածված  շարժական դռան չորս վահանակների վրա ։ Ծառերի բացված ծաղիկները ցույց են տալիս, որ արվեստագետը պատկերել է վաղ գարուն (ճապոնական սալորենին ծաղկում է փետրվար ամսվա վերջում և համարվում է գարնան ավետաբեր)։ Սալորենու ծաղիկները փոխանցում են սառը վաղորդյան գարնան մթնոլորտ և խորհրդանշում ծնունդ ու նորացում ։ Պատկերի աջ կողմում երևում են ժայռեր և բամբուկ, ձախ կողմում՝ ծաղկած լեռնավարդ ։ Այս ծայրահեղ մասերի հիման վրա կարելի է ենթադրել, որ սենյակի չորս վահանակների պատկերները պետք է նկարագրեին տարվա չորս եղանակները ։ 1880-ական թվականներին վանքը, որտեղ գտնվել է աշխատանքը, ավերվել է, և նկարի միայն այս հատվածն է պահպանվել ։ Կորացած բներով ծառերի կոմպոզիցիան տուրք  է տալիս Կանո Էյտոկուին ։ Ի տարբերություն իր նախորդի աշխատանքների, Կանո Սանսեցուի մոտ գերիշխում է դեկորատիվ ոճը և ավելի քիչ դինամիկ է ։
Ֆուսումայի շարժական վահանակներն ի սկզբանե ձևավորել են Կիոտոյում գտնվող զենական Մյոսինձի տաճարի Տենսյոին կառույցի սենյակներից մեկի պատը ։ Կանո Սանսեցուն այս տաճարը նկարազարդել է իր խնամակալ հոր և ուսուցչի՝ Կանո Սանրակուի հետ, դայմյո Մացուդարա Տադաիխիրոյի հրամանով ։ 1880-ական թվականների պատկերազարդումը վաճառվել է մասնավոր կոլեկցիոներ Կատաոկի Նաոխարուին, Ճապոնիայի ֆինանսների ապագա նախարարին` տաճարի վերականգնման համար ֆինանսական օգնության դիմաց։ Նոր սեփականատիրոջ նախաձեռնությամբ նկարազարդումները տան չափերին համապատասխանելու համար վերևից կտրվել են ։ Այս վահանակների հետևի մասում եղել է այլ պատկերազարդում՝ չինական թեմատիկայով դաոսական ութ անմահները, որը ձևավորել է հարևան սենյակի պատը ։ Ավելի ուշ այս նկարն առանձնացվել է և այժմ գտնվում է Միննեապոլիսի արվեստի ինստիտուտում ։ Կատաոկի Նաոխարուից հետո նկարազարդումը պատկանել է ճապոնական արվեստի դիլեր Միձուտանի Նիսաբուրոնին (1910-1985) և ամերիկացի կոլեկցիոներ Հարրի Փաքարդին (1914-1991), որը 1975 թվականին այն հանձնել է Մետրոպոլիտեն թանգարանին ։
Ծանոթագրություններ
Կատեգորիա:Մետրոպոլիտեն թանգարանի նկարներ Կատեգորիա:Ճապոնիայի կերպարվեստ Կատեգորիա:1646 նկարներ
Մայքլ Ջեքսոնի վիդեոգրություն
Ֆիլմեր, տեսահոլովակներ և այլ պրոեկտներ որոնցում նկարահանվել է Մայքլ Ջեքսոնը։
Ծանոթագրություններ
Կատեգորիա:Վիդեոգրություններ Ֆիլմոգրաֆիա
Կլաուս Վովերայթ
Կլաուս Վովերայթ, գերմանացի քաղաքական գործիչ, սոցիալ-դեմոկրատական կուսակցության անդամ, կանցլերի թեկնածու և Գերմանիայի Բեռլին քաղաքի քաղաքապետ ։ Ծնվել է 1953 թվականի հոկտեմբերի 1-ին՝ Արևմտյան Գերմանիայի Բեռլին քաղաքում։ 2001 թվականին քաղաքապետի ընտրություններին հավաքել է ձայների 29.7 %-ը և դարձել Բեռլինի քաղաքապետ։ Նա նաև համագործակցում է Գերմանական մյուս Քրիստոնեա-դեմոկրատական կուսակցության հետ։
Ծանոթագրություններ
Կատեգորիա:1953 ծնունդներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Պատվո լեգեոնի շքանշանի կոմանդորներ Կատեգորիա:Գերմանիայի քաղաքական գործիչներ Կատեգորիա:Պատվո շքանշանի ասպետներ (Ռուսաստան)
Աուրելիո Անդրեացոլի
Աուրելիո Անդրեացոլի (Aurelio Andreazzoli), ), իտալացի ֆուտբոլային մարզիչ։ 2013 թվականի փետրվարի 2-ին Ռոմայի գլխավոր մարզչի պաշտոնում փոխարինել է Զդենեկ Զեմանին։ Նույն տարվա հունիսի 12-ից այդ պաշտոնում նրան փոխարինել է Ռուդի Գարսիան ։
2017 թվականի դեկտեմբերի 17-ին Անդրեացոլին նշանակվել է «Էմպոլի»-ի գլխավոր մարզիչ՝ փոխարինելով Վինչենցո Վիվարինիին. պայմանագրում որպես պաշտոնավարման ավարտի ժամկետ նշվել է 2018 թվականի հունիսի 30-ը ։ 2018 թվականի նոյեմբերի 5-ին հեռացվել է պաշտոնից. այդ պահին «Էմպոլի»-ն Իտալիայի ֆուտբոլի բարձրագույն խմբի 2018-2019 տարեշրջանի առաջնության աղյուսակում զբաղեցնում էր 18-րդ տեղը, ընդ որում՝ անցկցրած 11 հանդիպումներում ընդամենը մեկ հաղթանակ էր տարել ։ 2019 թվականի մարտի 13-ին վերադարձել է «Էմպոլի»-ի գլխավոր մարզչի պաշտոնին ։ Նույն տարվա հունիսի 13-ին պայմանագիրը լուծվել է ։
2019 թվականի հունիսի 14-ին Անդրեացոլի նշանակվել է «Ջենոա»-ի գլխավոր մարզիչ՝ պայմանագրային 2 տարի ժամկետով, բայց վաղաժամկետ՝ այդ նույն տարվա հոկտեմբերի կեսերին հեռացվել է պաշտոնից ։
2021 թվականի հունիսի 21-ից՝ իր կարիերայում արդեն երրորդ անգամ, գլխավորել է «Էմպոլի»-ն. պայմանագիրը կնքվել է "1+1" սխեմայով ։
Արտաքին հղումներ
Կատեգորիա:1953 ծնունդներ Կատեգորիա:Մայիսի 11 ծնունդներ Կատեգորիա:Իտալացի ֆուտբոլային մարզիչներ Կատեգորիա:Ռոմա ՖԱ մարզիչներ Կատեգորիա:Ֆուտբոլային մարզիչներ այբբենական կարգով
Աուտոլ
Աուտոլ  (Autol), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 85,28 կմ2 տարածք։ Բնակչությունը կազմում է 4385 մարդ (2010 թվականի տվյալներով)։ Գտնվում է պրովինցիայի վարչական կենտրոնից 58 կմ հեռավորության վրա։
Արտաքին հղումներ
Կատեգորիա:Իսպանիայի բնակավայրեր
Ռիչարդ Լորենս Միլինգթոն Սինգ
Ռիչարդ Լորենս Միլինգթոն Սինգ (Richard Laurence Millington Synge, ), անգլիացի կենսաքիմիկոս, Լոնդոնի թագավորական ընկերության անդամ (1950)։
Պիիմա
2011 թվականի տվյալներով գյուղում բնակվում էր 33 մարդ։
Ռիչարդ Լորենս Միլինգթոն Սինգ
Կենսագրություն
Ավարտել է Քեմբրիջի համալսարանը (1936)։ 1941-1943 թվականներին աշխատել է բրդի արդյունաբերության ընկերությունում, 1943 թվականից՝ Լոնդոնի Լիստերյան կանխարգելիչ բժշկագիտության ինստիտուտում, 1948 թվականից եղել է Ռոուետյան հետազոտական ինստիտուտի (Աբերդին) սպիտակուցների կենսաքիմիայի և քիմիայի բաժնի վարիչ։ 1967 թվականից աշխատել է Նորիջի սննդանյութերի ինստիտուտում։ Աշխատանքները հիմնականում վերաբերում են սպիտակուցների վերլուծական քիմիային։ Մշակել է (1941, Ա. Մարտինի հետ միասին) բաժանող քրոմատոգրաֆիայի տեսական հիմունքները և ներդրել գործնականում։ Նոբելյան մրցանակակիր (Ա. Մարտինի հետ համատեղ, 1952)։
Պիիմա
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Կադռինա շրջանի բնակավայրեր Կատեգորիա:Էստոնիայի գյուղեր
Ռիչարդ Լորենս Միլինգթոն Սինգ
Ծանոթագրություններ
Կատեգորիա:Լիվերպուլ քաղաքում ծնվածներ Կատեգորիա:Անգլիացի կենսաքիմիկոսներ Կատեգորիա:Անգլիացի նոբելյան մրցանակակիրներ Կատեգորիա:Քիմիայի բնագավառում Նոբելյան մրցանակակիրներ Կատեգորիա:Նոբելյան մրցանակի դափնեկիրներ Կատեգորիա:Անգլիացի քիմիկոսներ Կատեգորիա:Քեմբրիջի համալսարանի շրջանավարտներ Կատեգորիա:Անգլիացի գիտնականներ
Ֆրանսիայի բանկ
Ֆրանսիայի բանկ (Banque de France), Ֆրանսիայի կենտրոնական բանկ։ Եվրոպական կենտրոնական բանկերի համակարգի անդամ։ Բանկն ունի շտաբ Փարիզում։
Պատմություն
Առաջին համաշխարհային պատերազմի ժամանակ բանկը վաճառում է կարճաժամկետ գանձապետական պարտատոմսեր արտասահմանում, որպեսզի օգնի հոգալ ռազմական ծախսերը։ Ֆրանսիան պատերազմից անմիջապես հետո հրաժարվեց ոսկե ստանդարտից։ 1919 թվականին պարտքերը կազմել են մոտ 42 միլիարդ ֆրանկ։ Պատերազմից հետո բանկը ձգտում է վերականգնել ոսկու ստանդարտը և կապիտալ ձեռք բերել մի շարք ամերիկյան և բրիտանական բանկային սինդիկատներից, որպեսզի պաշտպանի Ֆրանկին փոխարժեքի տատանումներից։ Բանկը նաև սկսել է կուտակել ոսկու պաշարներ և իր զարգացման գագաթնակետին է պահել ոսկու համաշխարհային պաշարների 28,3 տոկոսը (զիճելով միայն ԱՄՆ-ին՝ 30,4 տոկոս)  ։
Գործունեություն
Ֆրանսիայի բանկը երեք հիմնական խնդիր է կատարում՝ օրենսդրությանը և իրավունքներին համապատասխան, որոնք նրան պատվիրակվել են ԵԿԲ-ի կողմից սուբսիդիարության սկզբունքով՝
Դրամական կայունության պահպանման խնդրին համապատասխան, Ֆրանսիայի բանկն իրականացնում է գործունեության տարբեր տեսակներ․
Ֆինանսական կայունության պահպանման խնդրին համապատասխան, Ֆրանսիայի բանկն իրականացնում է հետևյալ գործառույթները․
Ֆրանսիայի բանկը կառավարում և վարում է գանձապետարանի և որոշ պետական ձեռնարկությունների գործունեության հաշվառում։
Ֆրանսիայի բանկը ֆինանսական տեղեկատվություն է հավաքում ընկերությունների մասին և տրամադրում այլ ընկերությունների։ 2007 թվականին բանկն իրավունք է ստացել, գնահատական տալ իրավաբանական անձի վարկունակության վերաբերյալ։
Ֆիզիկական անձանց գծոով Ֆրանսիայի բանկը հաշվառում է վճարումների հետ կապված միջադեպերը․
Արտաքին հղումներ
Կատեգորիա:Կենտրոնական բանկեր Կատեգորիա:Ֆրանսիայի տնտեսություն Կատեգորիա:Ֆրանսիայի բանկեր Կատեգորիա:Ֆրանսիայի կառավարություն Կատեգորիա:Բանկեր այբբենական կարգով Կատեգորիա:Ֆրանսիայի քաղաքականություն Կատեգորիա:Փարիզի շենքեր և կառույցներ Կատեգորիա:Եվրագոտի Կատեգորիա:Ֆրանսիայի տնտեսական պատմություն
Գունդայեթ
Գունդայեթ (გუნდაეთი), գյուղ Վրաստանում։ Գտնվում է Իմերեթի մարզի Ճիաթուրայի շրջանում ։
Դիրք
Գյուղը գտնվում է ծովի մակարդակից 750 մետր բարձրության վրա։ Շրջկենտրոն Ճիաթուրայից հեռու է 10 կմ։
Ծանոթագրություններ
Կատեգորիա:Վրաստանի գյուղեր Կատեգորիա:Ճիաթուրայի շրջան
(1211) Բրեսոլե
(1211) Բրեսոլե (Bressole), աստերոիդ աստերոիդների հիմնական գոտում։ Հայտնաբերվել է 1931 թվականի դեկտեմբերի 2-ին Լուի Բոյերի կողմից Ալժիրում ։
Միջին հեռավորությունը Արեգակից կազմում է 2,927942 ա. մ., առավելագույնը մոտենում է 2,4574 ա. մ. հեռավորության վրա և հեռանում 3,3985 ա. մ. ։ Արեգակի շուրջ մեկ ամբողջական պտույտ է կատարում 1829,96 երկրային օրվա ընթացքում, իր ուղեծրով շարժվելով միջինում 0,196725 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,76° անկյուն։
Արտաքին հղումներ
Կատեգորիա:1931 թվականին հայտնաբերված աստղագիտական մարմիններ Կատեգորիա:Լուի Բոյերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սուրեն Մելիք-Իսրայելյան
Սուրեն Սամսոնի Մելիք-Իսրայելյան, հայազգի խորհրդային բժիշկ, վիրաբույժ։ Բժշկական գիտությունների դոկտոր (1967 թվական), պրոֆեսոր (1970 թվական)։
Կենսագրություն
Ծնվել է 1908 թ. Հայաստանի Արարատի մարզի Վերին Արտաշատ գյուղում։ Սովորել է Երևանի գիմնազիայում, ապա Խ. Աբովյանի անվան միջնակարգ դպրոցում։  1927 թ. ընդունվել է Երևանի բժշկական ինստիտուտի բուժական ֆակուլտետը և այն ավարտել հաջողությամբ 1933 թ.։
Մելիք-Իսրայելյանն իր աշխատանքային գործունեությունն սկսել է գյուղում։ Սկզբում աշխատել է որպես Վեդիի շրջանի ամբուլատորիայի վարիչ, ապա Վեդիի հիվանդանոցում՝ որպես գլխավոր բժիշկ և վիրաբույժ։ 1936 թ. 2 տարով կատարելագործման է ուղարկվել Երևանի 1-ին կլինիկական հիվանդանոց և աշխատել վիրաբուժական բաժանմունքում։ 1939 թ. Սուրեն Մելիք-Իսրայելյանը վերադարձել է Եղեգնաձոր (նախկինում՝ Միկոյանի շրջան)՝ որպես շրջկենտրոնի նորակառույց հիվանդանոցի գլխավոր բժիշկ և վիրաբույժ ։ 1930-1940 թթ. Եղեգնաձորում բուժօգնության խիստ կարիք կար։ Մելիք-Իսրայելյանը կարողացավ վաստակել տեղի, ինչպես նաև հարևան շրջանի բնակչության վստահությունն ու հավատը՝ շուրջօրյա բուժօգնություն տրամադրելով նրանց և հաճախ մեկնելով գյուղից գյուղ։
Հայրենական մեծ պատերազմը սկսվելուն պես 1941 թ. հունիսի 22-ին Մելիք-Իսրայելյանը հայրենիքի առաջին կոչով հրաժեշտ է տվել բարեկամներին ու հարազատներին և մեկնել խորհրդային բանակ՝ տանը թողնելով ծնողներին, կնոջն ու 3 երեխաներին։ Նա մեկնել է մարտադաշտ, մասնակցել հարավային ռազմաճակատի թեժ մարտերին, ինչպես նաև Տագանրոգի, Ռոստովի պաշտպանական մարտերին։ Այդ ժամանակ նա 16-րդ բժշկական գումարտակի վիրաբուժական և ընդունման-տեսակավորման վաշտի պետն էր։ Զորամասը, որտեղ ծառայում էր Մելիք-Իսրայելյանը, ռմբակոծության ենթարկվեց։ Դրա հետևանքով նա մնաց ձյան մեջ, ստացավ կոնտուզիա, թոքերի բորբոքում և ծանր վիճակում տեղափոխվեց Ռոստովի զինվորական հոսպիտալ, որտեղ մեկ ամիս բուժվելուց հետո տեղափոխվեց Երևան։ Այստեղ բուժվել է մինչև 1942 թ.։
1943 թ. Առողջապահության նախարարության հատուկ գործուղմամբ մեկնել է Իրան՝ աշխատելու Թավրիզում որպես խորհրդային հիվանդանոցի տնօրեն և առաջատար վիրաբույժ։ 1945 թ. վերադարձել է հայրենիք և պարգևատրվել «Առողջապահության գերազանցիկ» կրծքանշանով։
1945 թվականին վերադառնալով Երևան՝ Մելիք-Իսրայելյանն աշխատանքի է անցել Երևանի բժշկական ինստիտուտի ընդհանուր վիրաբուժության ամբիոնում՝ որպես ասիստենտ։ 1951 թ. պաշտպանել է թեկնածուական ատենախոսությունը։ 1953 թ. դարձել է Երևանի բժշկական ինստիտուտի ընդհանուր վիրաբուժության ամբիոնի դոցենտ։ 1967 թ. պաշտպանել է դոկտորական ատենախոսությունը, իսկ 1969 թ. ստացել պրոֆեսորի կոչում։
Մահացել է 1975 թ. Երևանում։ Թաղված է Երևանի Թոխմախի գերեզմանատանը։
Գիտական գործունեություն
Պրակտիկ գործունեությանը զուգընթաց Սուրեն Մելիք-Իսրայելյանը զբաղվել է նաև գիտական բեղմնավոր աշխատանքով։ Շուրջ 50 գիտական աշխատությունների հեղինակ է։ Զեկուցումներով հանդես է եկել համամիութենական և հանրապետական բազմաթիվ գիտաժողովներում, խորհրդաժողովներում և համագումարներում։ Անցկացրել է բազմաթիվ դասախոսություններ ու պրակտիկ պարապմունքներ։
Գիտական աշխատանքները հիմնականում վերաբերում են վիրաբուժական ախտաբանության կարևորագույն պրոբլեմների, ջերմային այրվածքների ախտաբանության ու բուժման ուսումնասիրությանը։ Մելիք-Իսրայելյանն առաջարկել է նշված այրվածքների բուժման մեթոդ, որի շնորհիվ զգալիորեն նվազում է մահացությունը ։
Որպես բարձր որակավորում ունեցող վիրաբույժ-կլինիցիստ՝ մշտական օգնություն է ցուցաբերել առողջապահական մարմնին՝ կատարելով սան-ավիացիայի գծով և պլանային կարգով կոնսուլտացիաներ, օգնել տարբեր հեռավոր շրջանների հիվանդներին։
Պարգևներ
Սուրեն Մելիք-Իսրայելյանն իր բեղմնավոր աշխատանքային գործունեության ընթացքում պարգևատրվել է մի շարք մեդալներով և շքանշաններով։
Ծանոթագրություններ
Կատեգորիա:Հայ բժիշկներ Կատեգորիա:Հայ վիրաբույժներ Կատեգորիա:Սեպտեմբերի 29 ծնունդներ Կատեգորիա:1908 ծնունդներ Կատեգորիա:Վերին Արտաշատ գյուղում ծնվածներ Կատեգորիա:Մարտի 12 մահեր Կատեգորիա:1975 մահեր Կատեգորիա:Երևան քաղաքում մահացածներ Կատեգորիա:Բժշկական գիտությունների դոկտորներ Կատեգորիա:Երևանի պետական բժշկական համալսարանի շրջանավարտներ Կատեգորիա:Հայ պրոֆեսորներ
Բժշկաաշխատանքային փորձաքննության հանձնաժողով
Բժշկաաշխատանքային փորձաքննության հանձնաժողով (ԲԱՓՀ), բժշկաաշխատանքային փորձաքննությունն իրականացնող մարմին՝ սոցիալական ապահովության մարմիններին կից։
ԲԱՓՀ ուղարկվում են բժշկախորհրդատվական հանձնաժողովների կողմից։ ԲԱՓՀ-ի որոշումը հաշմանդամի աշխատանքային պայմանների մասին պարտադիր է ձեռնարկության, հիմնարկության ղեկավարների համար։ Տուբերկուլոզով, հոգեկան հիվանդներին քննում են հատուկ ԲԱՓՀ-ները։
1998 թվականին Հայաստանում ընդունվել է ԲԱՓՀ-ի նոր կանոնադրություն։
Կատեգորիա:Բժշկական կազմակերպություններ ըստ երկրի
Ալբայա
Ալբայա, հնագույն երկիր Հայկական լեռնաշխարհում, հիշատակում է ասորեստանյան թագավոր Թգլաթպալասար 1-ինը 1114 թվականին (մ.թ.ա.) դեպի Նաիրի կատարած արշավանքների կապակցությամբ, երբ ինքը 23 երկրների հետ նվաճում է նաև Ալբայան։ Ընթերցում են նաև Ալբայց ձևով ։
Ծանոթագրություններ
Կատեգորիա:Պատմական երկրներ
Գարդիշևկա
Գարդիշևկա (Гардишівка), գյուղ Ուկրաինայի Ժիտոմիրի մարզի Բերդիչևի շրջանում։
2001 թվականի տվյալներով Գարդիշևկա գյուղում բնակվում էր 732 մարդ։ Բնակավայրը զբաղեցնում է 3522 կմ² տարածք։ Բնակչության խտությունը կազմում էր 207,84 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Բերդիչևի շրջանի բնակավայրեր Կատեգորիա:Ուկրաինայի գյուղեր
Կարակույու
Կարակույու, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Իմ քնքուշ և նուրբ գազան
«Իմ քնքուշ և նուրբ գազան», խորհրդային գեղարվեստական ֆիլմ, որը նկարահանվել է 1978 թվականին՝ Էմիլ Լոտյանուի կողմից, Չեխովի «Դրամա որսի ժամանակ» պատմվածքի մոտիվենրով։
Նկարահանումների մեծ մասը տեղի է ունեցել Վալուևո քաղաքի XVIII դարի մի դաստակերտում, որը երբևէ պատկանելիս է եղել կոմս Մուսին-Պուշկինին։ Քաղաքային տեսարանները նկարահանվել են Սուզդալում։
Ֆիլմի պրեմիերան կայացել է 1978 թվականի սեպտեմբերի 18-ին։
Սյուժե
XIX դարի վերջում, Կենտրոնական Ռուսաստանի անտառներում ապրում էր անտառապահի աղջիկը՝ Օլգա Սկորցովան (Գալինա Բելյաևա), ով գեղեցիկ  տասնինն տարեկան աղջիկ էր, առաջին տպավորությունից բնական և թեթև,  սակայն հետագայում պարզվում է, որ նա ապրում է զգուշավոր և սնափառ կյանքով։ Նրան սիրահարվում են երեք ծեր տղամարդիկ, որոնք ապրում են կալվածքի շրջակայքում։ Նրանցից մեկը հիսունամյա մռայլ այրի Ուրբենինն էր, (Լեոնիդ Մարկով), ավելի մեծ տարիքի, բայց երիտասարդ և ուրախ Կոմս Կարնեևը (Կիրիլ Լավրով) և ստատիկ գեղեցիկ քառասունամյա դատական քննիչ Կամիշևը (Օլեգ Յանկովսկին)։
Օլգան՝ ցանկանալով ազատվել ծայրահեղ աղքատությունից, անխոհեմ ամուսնանում է գույքի կառավարիչ ազնվական Ուրբենինի հետ։ Իր հարսանիքի օրը նա փախչում է տոնակատարությունից և սեր է խոստովանում Կամիշևին, սակայն հրաժարվում է նրա հետ գնալ։ Կամիշևի հոգում բռնկվում է ուժեղ կիրք և այրող խանդ։ Նա գաղտնի հույսեր է փայփայում, որ կկարողանա Օլգայի ընտրությունը իր օգտին դարձնել։ Օլգան  հույս ուներ, որ Կամիշևի հարուստ լինելը հնարավոր կդարձնի դուրս գալ աղքատությունից, սակայն շուտով իմանում է, թե ինչպիսի անբարենպաստ պայմաններում է ապրում իր սիրեցյալը։ Այդ հիասթափությունից հետո Օլգան դառնում է Կոմս Կարնեևի կենակցուհին, մինչդեռ նրա օրինական ամուսինը՝ Ուրբենինը, ապրելով քաղաքում, դառնում է հարբեցող և անկում է ապրում։
Աշնանային որսորդության և խնջույքի ժամանակ Օլգան սկսում է բացատրություն տալ կատաղած, խանդոտ Կամիշևին և որոշ ժամանակ անց, բարձր աղաղակ է լսվում։ Օլգա ստանում է մահացու վնասվածք իր սեփական դանակով։ Մեծ արյունահեղությունից երկու օր անց երիտասարդ կինը մահանում է՝ այդպես էլ չհայտնելով հետաքննությանը, թե ով է նրա դեմ մահափորձ կատարել։ Կասկածանքի տակ է ընկնում նրա ամուսինը՝ Ուրբենինը, նրան դատապարտում են և աքսորում են, որտեղ չորս տարի անց նա մահանում է։
Ֆիլմից ամուսնական վալս
Բացի բուն ֆիլմից՝ արվեստի ինքնուրույն և լայնորեն հայտնի ստեղծագործություն է դարձել նրանում հնչող կոմպոզիտոր Եվգենի Դոգայի վալսը։ Հարսանեկան վալս ստեղծելու և տագնապալի ֆոնային երաժշտություն ստեղծելու համար ռեժիսոր Էմիլ Լոտյանուն հրավիրել է իր վաղեմի ընկերոջը և հայրենակցին, որի հետ նա ավելի վաղ արդյունավետ համագործակցել է մի քանի կինոնկարներում, որոնցից առավել հայտնի է « Թափառախումբը գնում է երկինք »: